浣溪沙

浣溪沙，词牌名。双调四十二字，上闋三句三平韵，下闋三句两平韵，一韵到底。下阕开始两句一般要求对仗。

本為唐代教坊曲名。取自西施在若耶溪浣纱故事。

 異名 
張泌詞有「露濃香泛小庭花」句，故又名《小庭花》；賀鑄詞用名《減字浣溪沙》；韓淲詞有「芍藥酴縻滿院春」句，故又名《滿院春》；又有「東風拂欄露猶寒」句，故又名《東風寒》；又有「一曲西風醉木犀」句，故又名《醉木犀》；又有「霜後黃花菊自開」句，故又名《霜菊黃》；又有「廣寒曾折最高枝」句，故又名《廣寒枝》；又有「春風初試薄羅衫」句，故又名《試香羅》；又有「清和風裏綠蔭初」句，故又名《清和風》；又有「一番春事怨啼鵑」句，故又名《怨啼鵑》。

 词牌格式 

註：表示平聲，表示仄聲，表示本仄可平，表示本平可仄，粗體表示韻腳。

 正體 
雙調四十二字，上闋三句三平韻，下闋三句兩平韻。

例詞：
韓偓
宿醉離愁慢髻鬟。六銖衣薄惹輕寒。慵紅悶翠掩青鸞。

羅襪況兼金菡萏。雪肌仍是玉琅玕。骨香腰細更沈檀。

晏殊
一曲新词酒一杯， 去年天气旧亭台。夕阳西下几时回？
无可奈何花落去， 似曾相识燕归来。小园香径独徘徊。

秦觀
漠漠轻寒上小楼，晓阴无赖似穷秋。淡烟流水画屏幽。
自在飞花轻似梦，无边丝雨细如愁。宝帘闲挂小银钩。

周邦彥
樓上晴天碧四垂，樓前芳草接天涯，勸君莫上最高梯。

新筍已成堂下竹，落花都上燕巢泥，忍聽林表杜鵑啼。

李清照
莫許杯深琥珀濃，未成沈醉意先融，疏鐘已應晚來風。

瑞腦香消魂夢斷，辟寒金小髻鬟松，醒時空對燭花紅！

李璟  兩首
 菡萏香銷翠葉殘，西風愁起碧波間。還與容光共憔悴，不堪看。
 細雨夢回雞塞遠，小樓吹徹玉笙寒。多少淚珠何限恨，倚欄杆。

 手捲珠簾上玉鉤，依前春恨鎖重樓。風裡落花誰是主？思悠悠。
 青鳥不傳雲外信，丁香空結雨中愁。回首綠波春色暮，接天流。

張弘範
 山掩人家水繞坡，野猿巖鳥太平歌，黄雞白酒興偏多。
 幸自琴書消日月，儘教名利走風波，釣臺麟閣竟如何。

 參考文獻 

清·王奕清 等.《欽定詞譜》. 中國書店. 2010年1月出版. ISBN 9787806637470.

Category:词牌